དེ་ཡང་ཐེངས་འདིའི་ཚོགས་འདུའི་ཐོག་འགྲོ་བ་མིའི་ཐོབ་ཐང་གི་གནད་དོན་ཐོག་མཁས་དབང་དང་།ཤེས་ལྡན་མི་སྣ།གཞུང་འབྲེལ་མི་སྣ།ཁྲིམས་རྩོད་པ།ལས་འགུལ་བ་སོགས་མགྲོན་འབོད་གནང་བ་ལྟར།བོད་དང་།ཡུ་གུར།ལྷོ་སོག་པོ།ཧོང་ཀོང་བཅས་ཀྱི་སྐུ་ཚབ་རྣམས་ཚོགས་འདུའི་ཐོག་ཕེབས་ཏེ་རྒྱ་ནག་གཞུང་གིས་རང་གི་དཔལ་འབྱོར་འཕེལ་རྒྱས་འགྲོ་བཞིན་པའི་སྐབས་དང་བསྟུན།བོད་དང་།ཡུ་གུར།ལྷོ་སོག་པོ།ཧོང་ཀོང་བཅས་ཀྱི་ནང་གི་འགྲོ་བ་མིའི་ཐོབ་ཐང་ལ་རྩིས་མེད་རྡོག་རོལ་བཏང་དང་གཏོང་བཞིན་པའི་གནས་སྟངས་སྐོར་གསུང་བཤད་གནང་།